**ပြည်ထောင်စုသမ္မတမြန်မာနိုင်ငံတော်အစိုးရ**

**ရင်းနှီးမြှုပ်နှံမှုနှင့် နိုင်ငံခြားစီးပွားဆက်သွယ်ရေးဝန်ကြီးဌာန**



**တရုတ်ပြည်သူ့သမ္မတနိုင်ငံ၊ Jiangxi ပြည်နယ်၊ Nanchang မြို့တွင်**

**၂၀၂၁ ခုနှစ်၊ စက်တင်ဘာလ ၁၅ ရက်နေ့မှ ၂၀၂၃ ခုနှစ်၊ ဇူလိုင်လ ၁၃ ရက်နေ့အထိ**

**ဖွင့်လှစ်ခဲ့သည့် Master of International Business**

**သင်တန်းသို့ တက်ရောက်ခဲ့မှု အစီရင်ခံစာ**

**ရက်စွဲ။ ၂၀၂၃ ခုနှစ်၊ ဇူလိုင်လ ၂၀ ရက်။**

**မာတိကာ**

**စဉ် အကြောင်းအရာ စာမျက်နှာ**

၁။ နိဒါန်း ၁

၂။ သင်တန်း၏ ရည်ရွယ်ချက် ၂

၃။ သင်တန်းတက်ရောက်ရန် ထွက်ခွာခြင်းနှင့် ပြန်လည်ရောက်ရှိခြင်း ၂

၄။ သင်တန်းတက်ရောက်ရန် တည်းခိုနေထိုင်ခြင်း ၃

၅။ သင်တန်းသို့တက်ရောက်သူများ ၃

၆။ သင်တန်းဖွင့်ပွဲအခမ်းအနားကျင်းပခြင်း ၃

၇။ သင်တန်းကာလနှင့် လေ့လာသင်ယူခဲ့သည့် ဘာသာရပ်များ ၃

၈။ သင်တန်းကာလအတွင်း လေ့လာရေးနှင့် အလည်အပတ်ခရီးစဉ်များ ၈ လိုက်လံ ပို့ဆောင်ပေးခြင်း

၉။ သင်တန်းဆင်းပွဲ အခမ်းအနား ၉

၁၀။ စာတမ်းပြုစုရေးသားခြင်း ၉

၁၁။ သုံးသပ်တင်ပြချက် ၁၀

၁၂။ မြန်မာနိုင်ငံမှ သင်တန်းသားများ အမည်စာရင်း ၁၁

၁၃။ သင်တန်းသားများအမည်စာရင်း ၁၂

၁၄။ သင်တန်းသားများအမည်စာရင်း ၁၃

**တရုတ်ပြည်သူ့သမ္မတနိုင်ငံ၊ Jiangxi ပြည်နယ်၊ Nanchang မြို့ရှိ Jiangxi University of Finance and Economics(JUFE)တက္ကသိုလ်တွင် ၂၀၂၁ ခုနှစ်၊ စက်တင်ဘာလ ၁၅ ရက်နေ့မှ ၂၀၂၃ ခုနှစ်၊ ဇူလိုင်လ ၁၃ ရက်နေ့အထိ ဖွင့်လှစ်ခဲ့သည့် Master of International Business သင်တန်းသို့ တက်ရောက် ခဲ့သည့် အစီရင်ခံစာ**

# **နိဒါန်း**

၁။ တရုတ်ပြည်သူ့သမ္မတနိုင်ငံ၊ MOFCOM ပညာသင်ဆု အစီအစဉ်ဖြင့် Jiangxi ပြည်နယ်၊ Nanchang မြို့ရှိ Jiangxi University of Finance and Economics(JUFE) တွင် ၂၀၂၁ ခုနှစ်၊ စက်တင်ဘာလ ၁၅ ရက်နေ့မှ ၂၀၂၃ ခုနှစ်၊ ဇူလိုင်လ ၁၃ ရက်နေ့အထိ ဖွင့်လှစ်ခဲ့သည့် Master of International Business သင်တန်းသို့ တက်ရောက်ခဲ့သည့် အစီရင်ခံစာ ဖြစ်ပါသည်။

# **သင်တန်း၏ ရည်ရွယ်ချက်**

၂။ အဆိုပါပညာသင်ဆု၏ ရည်ရွယ်ချက်မှာ တရုတ်ပြည်သူ့သမ္မတနိုင်ငံနှင့် နိုင်ငံတကာ စီးပွားရေးဆိုင်ရာကိစ္စရပ်များအား ပိုမို သိရှိစေရန်၊ ရင်းနှီးမြုပ်နှံမှုဆိုင်ရာ မူဝါဒများနှင့် ကျွမ်းဝင်မှု ရှိစေရန်၊ တရုတ်နိုင်ငံနှင့် ကမ္ဘာ့နိုင်ငံအသီးသီးတို့ အပြန်အလှန် နားလည်မှုနှင့် ချစ်ကြည်ရင်းနှီးမှု တို့ကို တိုးမြှင့်စေရန်အတွက် နယ်ပယ်အသီးသီးရှိ လူငယ်များအား ပျိုးထောင်ရန် ရည်ရွယ်ပါသည်။

# **အသွားခရီးစဉ်**

၃။ ၂၀၂၂ ခုနှစ်၊ နိုဝင်ဘာလ ၂၁ ရက်နေ့ မြန်မာစံတော်ချိန် ၀၉၀၀ နာရီ အချိန်တွင် ရန်ကုန်မြို့ မင်္ဂလာဒုံအပြည်ပြည်ဆိုင်ရာလေဆိပ်မှ ထွက်ခွာခဲ့ရာ တရုတ်ပြည်သူ့သမ္မတနိုင်ငံ၊ Guangzhou မြို့သို့ ဒေသစံတော်ချိန် ၁၀၃၀ တွင် ရောက်ရှိပြီး Jiangxi ပြည်နယ်၊ Nanchang မြို့ရှိ Nanchang Changbei အပြည်ပြည်ဆိုင်ရာလေဆိပ်သို့ ဒေသစံတော်ချိန် ၀၁:၃၅ နာရီတွင်ရောက်ရှိခဲ့ပါသည်။

# **အပြန်ခရီးစဉ်**

၄။ သင်တန်း First Semester ပြီးဆုံးချိန် ကျောင်းပိတ်ရက်ကာလအတွင်း တရုတ်ပြည်သူ့ သမ္မတနိုင်ငံ၊ ဝူဟန်မြို့နှင့် အခြားဒေသများ၌ လက်ရှိဖြစ်ပေါ်လျက်ရှိသော Coronavirus ကြောင့် မြန်မာနိုင်ငံသို့ ပြန်လာခွင့်ပြုရန် လုပ်ထုံးလုပ်နည်းနှင့်အညီ အဆင့်ဆင့် တင်ပြ၍ တရုတ်ပြည်သူ့ သမ္မတနိုင်ငံ၊ Jiangxi ပြည်နယ်၊ Nanchang မြို့ရှိ Nanchang Changbei အပြည်ပြည်ဆိုင်ရာ လေဆိပ်မှ ၂၀၂၀ ခုနှစ်၊ ဖေဖော်ဝါရီလ ၁ ရက်နေ့ ဒေသစံတော်ချိန် ၁၅:၅၀ နာရီ အချိန်တွင် ထွက်ခွာခဲ့ရာ ရန်ကုန်မြို့ရှိ ရန်ကုန်အပြည်ပြည်ဆိုင်ရာလေဆိပ်သို့ မြန်မာစံတော်ချိန် ၂၀၂၀ ခုနှစ်၊ ဖေဖော်ဝါရီလ ၂ ရက်နေ့ မြန်မာစံတော်ချိန် ၀၈:၄၅ နာရီအချိန်တွင် ပြန်လည် ရောက်ရှိခဲ့ပါသည်။

# **သင်တန်းတက်ရောက်ရန် တည်းခိုနေထိုင်ခြင်း**

၅။ MOFCOM ပညာသင်ဆု အစီအစဉ်ဖြင့် သင်တန်းကာလအတွင်း Jiangxi ပြည်နယ်၊ Nanchangမြို့၊ Jiangxi University of Finance and Economics(JUFE)တက္ကသိုလ်ရှိ နိုင်ငံတကာ ကျောင်းသားများ တည်းခိုဆောင်တွင် နေထိုင်၍ ပညာသင်ကြားခဲ့ရပါသည်။

# **သင်တန်းသို့တက်ရောက်သူများ**

၆။ Master of International Business သင်တန်းသို့ အာဖဂန်နစ္စတန်နိုင်ငံမှ သင်တန်းသား (၃)ဦး၊ ဘဟားမားနိုင်ငံမှ သင်တန်းသား(၁)ဦး၊ ဘင်္ဂလားဒေ့ရှ်နိုင်ငံမှ သင်တန်းသား(၁)ဦး၊ ကိုလံဘီယာ နိုင်ငံမှ သင်တန်းသား(၁)ဦး၊ အီသီယိုးပီးယားနိုင်ငံမှ သင်တန်းသား(၇)ဦး၊ ဂါနာနိုင်ငံမှ သင်တန်းသား (၅)ဦး၊ ကင်ညာနိုင်ငံမှ သင်တန်းသား(၁)ဦး၊ လာအိုနိုင်ငံမှ သင်တန်းသား(၁)ဦး၊ လီဆိုသိုနိုင်ငံမှ သင်တန်းသား (၂)ဦး၊ လိုက်ဘေးရီးယားနိုင်ငံမှ သင်တန်းသား (၁)ဦး၊ မာလာဝီနိုင်ငံမှ သင်တန်းသား (၂)ဦး၊ မွန်ဂိုလီးယားနိုင်ငံမှ သင်တန်းသား(၁)ဦး၊ မြန်မာနိုင်ငံမှ သင်တန်းသား(၁)ဦး၊ နမီးဘီးယား နိုင်ငံမှ သင်တန်းသား(၁)ဦး၊ နိုင်ဂျာနိုင်ငံမှ သင်တန်းသား(၁)ဦး၊ ရဝမ်ဒါနိုင်ငံမှ သင်တန်းသား(၁)ဦး၊ တောင်ဆူဒန်နိုင်ငံမှ သင်တန်းသား(၂)ဦး၊ ဆူဒန်နိုင်ငံမှ သင်တန်းသား(၅)ဦး၊ တန်ဇန်းနီးယားနိုင်ငံမှ သင်တန်းသား(၅)ဦး၊ ယူဂန်ဒါနိုင်ငံမှ သင်တန်းသား(၁)ဦး စုစုပေါင်း သင်တန်းသား(၄၃)ဦး တက်ရောက် ခဲ့ပါသည်။

# **သင်တန်းဖွင့်ပွဲအခမ်းအနားကျင်းပခြင်း**

၇။ သင်တန်းဖွင့်ပွဲကို ၂၀၂၁ ခုနှစ်၊ စက်တင်ဘာလ ၁၅ ရက်နေ့ ၁၀:၀၀ နာရီ အချိန်တွင် ကမ္ဘာတစ်ဝန်းလုံး၌ COVID-19 ကူးစက်ရောဂါ ဖြစ်ပွားခြင်းကြောင့် Online ဖြင့် ကျင်းပခဲ့ပြီး Jiangxi University of Finance and Economics(JUFE) မှ ဥက္ကဋ္ဌ ဦးဆောင်၍ ဒုတိယဥက္ကဋ္ဌများ၊ ကျောင်းအသီးသီးမှ ကျောင်းအုပ်များ၊ တာဝန်ရှိသူများနှင့် ဘာသာရပ်ဆိုင်ရာ ပါမောက္ခများ တက်ရောက်ခဲ့ကြပြီး ဥက္ကဋ္ဌမှ အဖွင့်အမှာစကားပြောကြားကာ သင်တန်းသားများက တစ်ဦးချင်း အလိုက် မိတ်ဆက် စကားများပြောကြား၍ ဖွင့်လှစ်ခဲ့ပါသည်။

# **သင်တန်းကာလနှင့် လေ့လာသင်ယူခဲ့သည့် ဘာသာရပ်များ**

၈။ သင်တန်းကို Semester ခု (၄)ပိုင်းခြားထားပြီး စုစုပေါင်း(၂၁)လတက်ရောက်ခဲ့ရပါသည်။ Trimester တစ်ခုစီတွင် ဘာသာရပ် (၅)ခုစီ ပါဝင်ပြီး စုစုပေါင်း ဘာသာရပ် (၁၅) ခု သင်ကြား ရပါ သည်။ First Semester တွင် Introduction to China ၊ Preliminary Chinese I ၊ Business Economics ၊ Business Management ၊ International Business ၊ International Trade ၊ Consumer’s Behavior Management ဘာသာရပ်များကိုလည်းကောင်း၊ Second Semester တွင် Chinese Economic Policy ၊ International Trade Practice ၊ Research Methodology for Economics ၊ Preliminary Chinese II ၊ International Business Negotiation ၊ Dissertation Writing and Metholodogy ၊ International Marketing နှင့် Global Governance and Cooperation ဘာသာရပ်များကို လည်းကောင်း၊ Third Semester တွင် Intermediate Chinese ၊ Global Financial strategy ၊ Global Brand Strategy ၊ Global Strategic Management ၊ E-Commerce ဘာသာရပ်များကို လေ့လာသင်ယူခဲ့ပါသည်။

၉။ သင်တန်းကာလ သင်ခန်းစာများသည် နိုင်ငံတကာကုန်သွယ်ရေးနှင့် အဓိက သက်ဆိုင်သည့် သင်ခန်းစာများဖြစ်ပါသည်။ ဘာသာရပ်အလိုက် လက်တွေ့ဆောင်ရွက်မှုများ ပါရှိသဖြင့် အတွေ့အကြုံ များရရှိပါသည်။ သင်တန်းပို့ချသည့် ပါမောက္ခများမှာ နိုင်ငံတကာ အတွေ့အကြုံများပြားသည့်သူများ ဖြစ်ကြသဖြင့် ထိရောက်သော သင်ခန်းစာများ၊ လက်တွေ့လေ့လာဆောင်ရွက်ရမှုများဖြင့် ကောင်းမွန်သော အတွေ့အကြုံများ ရရှိခဲ့ပါသည်။

၁၀။ Introduction to China ဘာသာရပ်တွင် တရုတ်၏သမိုင်း၊ လူ့အဖွဲ့အစည်းနှင့် ယဉ်ကျေးမှု အမွေအနှစ်များနှင့်ယေဘူယျအားဖြင့်ရင်းနှီးမှုရရှိရန်၊ ၎င်းတို့၏ယဉ်ကျေးမှု၊ လူမှုရေးနှင့် နိုင်ငံရေး ဝန်းကျင်တွင် တရုတ်တို့၏ ဝိသေသလက္ခဏာများကို မှန်ကန်စွာနက်ရှိုင်းစွာနားလည်ရန်နှင့် ကျောင်းသားများကို ၎င်းတို့၏ တရုတ်စာလေ့လာမှုအတွက် ဗဟုသုတကောင်းများနှင့် အနာဂတ် အတွက် တရုတ်နှင့်ပတ်သက်သော သုတေသနလုပ်ငန်းအတွက် အခြေခံကောင်းတစ်ခုဖြစ်စေရန် သင်ကြား ပေးခဲ့ပါသည်။

၁၁။ Business Economics အခြေခံကျသော မိုက်ခရို စီးပွားရေးသဘောတရားများကို ကျယ်ပြန့်သော စီမံခန့်ခွဲမှုဆိုင်ရာ ဆုံးဖြတ်ချက်များနှင့် ပြည်သူ့ရေးရာကိစ္စရပ်များတွင် အသုံးပြု၍ ကျောင်းသားများ၏ စွမ်းရည်ကိုမြှင့်တင်ရန်နှင့် ကုမ္ပဏီတစ်ခု၏ သဘောသဘာဝ၊ ကုန်ကျစရိတ်၊ ရောင်းလိုအား၊ စားသုံးသူအပြုအမူ၊ စျေးကွက်ဝယ်လိုအား၊ စျေးကွက်အင်အားစုများ၊ စျေးနှုန်းများ၊ အရင်းအမြစ်ခွဲဝေချထားမှု၊ စျေးနှုန်းသတ်မှတ်ခြင်းအပြုအမူ၊ ဂိမ်းသီအိုရီ၊ စွန့်စားရမှုနှင့် ပိုမိုရှုပ်ထွေးသော စျေးနှုန်းမဟာဗျူဟာများကို သိရှိစေရန် သင်ကြားပို့ချခဲ့ပါသည်။

၁၂။ Business Management ဘာသာရပ်တွင် သင်တန်း ပြီးဆုံးသွားသောအခါ ကျောင်းသား များအနေဖြင့် အဖွဲ့အစည်းများတွင် စီမံခန့်ခွဲခြင်း၏ အခြေခံမူများကိုဖော်ထုတ်ခြင်း၊ ယနေ့မန်နေဂျာ များရင်ဆိုင်နေရသော စိန်ခေါ်မှုအမျိုးမျိုးကို အသိအမှတ်ပြုခြင်းနှင့်စီမံခြင်း၊ ထို့အပြင် လက်တွေ့ ဘဝတွင် စီမံခန့်ခွဲမှုအခြေခံမူများကို အသုံးချနိုင်ရန်တို့ကို သင်ကြားပို့ချခဲ့ပါသည်။

၁၃။ International Business ဘာသာရပ်တွင် နိုင်ငံတကာစီးပွားရေးနှင့်သက်ဆိုင်သော အဓိကအယူအဆများ၊ နိုင်ငံတကာစီးပွားရေးလုပ်ငန်းများ လည်ပတ်နေသည့် စိန်ခေါ်မှုများ၊ နိုင်ငံ တကာပတ်ဝန်းကျင်၊ စျေးကွက် ၀င်ခွင့်မဟာဗျူဟာများ၊ နိုင်ငံတကာ စီးပွားရေးလုပ်ငန်းများ၏ ဖွဲ့စည်းပုံနှင့် လုပ်ငန်းလည်ပတ်မှုများကို စီမံခန့်ခွဲမှုများကို ရှင်းလင်းခြင်းနှင့် နိုင်ငံတကာနှင့် ပြည်တွင်း စီးပွားရေး ဈေးကွက် ကွဲပြားခြားနားမှုများကို နားလည်စေရန်နှင့် လက်တွေ့ ဖြစ်ပေါ်နေသော စီးပွားရေး လုပ်ငန်းများ၏ ပြဿနာများမှတစ်ဆင့် နိုင်ငံတကာ စီးပွားရေးလုပ်ငန်းများ၏ အလေ့ အကျင့်ကို လေ့လာသိရှိစေရန် သင်ကြားပို့ချပေးခဲ့ပါသည်။

၁၄။ International Trade ဘာသာရပ်တွင် နိုင်ငံတကာသီအိုရီများနှင့် စီးပွားရေးလုပ်ငန်း ကုန်သွယ်မှုသီအိုရီများအပါအဝင် အမျိုးမျိုးသော ကုန်သွယ်ရေးမူဝါဒနှင့် ၎င်းတို့၏ အကျိုးဆက် စီးပွားရေးသက်ရောက်မှုများအား ရှင်းလင်း သင်ကြားပို့ချပေးခဲ့ပါသည်။

၁၅။ Consumer’s Behavior Management ဘာသာရပ်တွင် စားသုံးသူများမည်သို့ထင်မြင်ပုံ၊ ခံစားမှု၊ ကျိုးကြောင်းဆင်ခြင်မှုနှင့်ကွဲပြားသော အခြားနည်းလမ်းများ (ဥပမာ - ကုန်အမှတ်တံဆိပ်၊ ထုတ်ကုန်များနှင့်လက်လီရောင်းချသူများ) အကြားရွေးချယ်ပုံ၊ စားသုံးသူသည် ၎င်း သို့မဟုတ် ၎င်း၏ ပတ်ဝန်းကျင် (ဥပမာ၊ ယဉ်ကျေးမှု၊ မိသားစု၊ ဆိုင်းဘုတ်များ၊ မီဒီယာ) ၏ လွှမ်းမိုးမှု၊ စျေးဝယ်စဉ် သို့မဟုတ် အခြားစျေးကွက်ရှာဖွေရေးဆုံးဖြတ်ချက်များ ပြုလုပ်စဉ် စားသုံးသူများ၏အပြုအမူ၊ စားသုံးသူအသိပညာ သို့မဟုတ် သတင်းအချက်အလက်အပြောင်းအလဲနဲ့ စွမ်းရည်အတွက် ကန့်သတ်ဆုံးဖြတ်ချက်များနှင့်စျေးကွက်၏ ရလဒ်ကိုသြဇာလွှမ်းမိုးမှု၊ စားသုံးသူများ၏ လှုံ့ဆော်မှုနှင့် ဆုံးဖြတ်ချက်မဟာဗျူဟာများ၊ ၎​​င်းတို့၏ အရေးပါမှုနှင့်စားသုံးသူများအတွက် ပါ၀င်သော စိတ်ဝင် စားမှုများ ကွဲပြားသည့် ထုတ်ကုန်များနှင့်မည်သို့ကွာခြားကြောင်း၊ စားသုံးသူကို ထိထိရောက်ရောက် ရောက်ရှိနိုင်ရန် စျေးကွက်ရှာဖွေသူများက ၎င်းတို့၏ စျေးကွက်ရှာဖွေရေး လှုပ်ရှားမှုများနှင့် စျေးကွက် မဟာဗျူဟာများကိုမည်သို့လိုက်လျောညီထွေဖြစ်အောင်လုပ်နိုင်ကြောင်းတို့ကို သင်ကြားပို့ချပေးခဲ့ပါ သည်။

၁၆။ Chinese Economic Policy ဘာသာရပ်တွင် လွန်ခဲ့သော ဆယ်စုနှစ်များအတွင်းမှ ယနေ့ ခေတ်အထိ တရုတ်နိုင်ငံ၏ စီးပွားရေးအောင်မြင်မှုများ၊ အတွေ့အကြုံများနှင့် သင်ခန်းစာများကို ကျောင်းသားများအနေဖြင့် သိရှိစေရန်၊ မိမိတို့ နိုင်ငံအတွက် အသုံးဝင်သော အကြံဉာဏ်များအား ရရှိစေရန်၊ တရုတ်နိုင်ငံ၏ စီးပွားရေး လျင်မြန်စွာဖွံ့ဖြိုးတိုးတက်မှု၏ နောက်ကွယ်အကြောင်းရင်း များကို သိရှိစေရန်၊ တရုတ်နိုင်ငံအနေဖြင့် စီးပွားရေးရင်ဆိုင်နေရသော စိန်ခေါ်မှုများကို သိရှိပြီး ၎င်းတို့အနေဖြင့် မည်ကဲ့သို့ တန်ပြန် လုပ်ဆောင်သည့် အစီအမံများကိုနားလည်စေရန် သင်ကြား ပို့ချပေးခဲ့ပါသည်။

၁၇။ International Trade Practice ဘာသာရပ်တွင် ဘာသာရပ်တွင် ကူးသန်းရောင်း ဝယ်မှုများဆောင်ရွက်ရာတွင် ဆောင်ရွက်ရမည့် နိုင်ငံတကာအလေ့အထများ (International Trade Practices)၊ ပို့ကုန်/သွင်းကုန် ဆိုင်ရာ စီမံခန့်ခွဲမှု ဆိုင်ရာများ(Export/Import Management)၊ လိုအပ်သော အထောက်အထား စာရွက် စာတမ်းများ(Commercial Documents, Regulatory Documents, Export Assistant Documents, Documents required by Importing countries)၊ ကုန်သွယ်မှု ပြုလုပ်ရာတွင် နှစ်ဦးနှစ်ဘက် ဆုံးရှုံးနစ်နာမှုမရှိစေရေး လိုက်နာ ဆောင်ရွက် ရသည့် နိုင်ငံတကာ ကူးသန်းရောင်းဝယ်မှုဥပဒေ(International Commercial Law)အရ နိုင်ငံတကာ ကုန်သည်အသင်းချုပ် (International Chamber of Commerce- ICC)မှ သတ်မှတ် ထားသော ကူးသန်းရောင်းဝယ်မှုဆိုင်ရာ လုပ်ငန်းစဉ်(International Commercial Terms)များ ပေါ်ပေါက် လာပုံနှင့် Incoterm စနစ်များ၊ ရောင်းဝယ်မှုတွင် ငွေပေးခြေမှု စနစ်များ(Consignment, Open Account, Collection, Letter of Credit, Advance Payment) ကို သင်ကြားပို့ချပေးခဲ့ပါသည်။

၁၈။ Global Financial strategy ဘာသာရပ်တွင် အဓိက အားဖြင့် Monetary policy နှင့် Financial policy တို့၏ နိုင်ငံ့စီးပွားရေးတွင် အဓိကမောင်းနှင်မှုများ၊ ငွေကြေးဖောင်းပွမှု(Inflation) နှင့် ဘဏ်တိုးနှုန်း (Interest rate) သတ်မှတ်တွက်ချက်မှုများ၊ နိုင်ငံခြားရင်းနှီးမြှုပ်နှံသူများ၏ အနာဂတ် ငွေကြေးအကျိုး အမြတ်ဆိုင်ရာ တွက်ချက်မှုများ(Forward rates)၊ နိုင်ငံတကာငွေကြေး ရောင်းဝယ်မှု ဆိုင်ရာများ (Arbitraging)၊ နိုင်ငံ့စီးပွားရေးနှင့် နိုင်ငံခြားငွေလဲလှယ်မှု ဆက်စပ်မှုများ နှင့် Balance of Payments တွင်ပါသည့် အကြောင်းအရာများကို သင်ကြားပို့ချပေးခဲ့ပါသည်။

၁၉။ Research Methodology for Economics ဘာသာရပ်တွင် သုတေသန စာတမ်း တစ်စောင်အား ရေးသားပုံအဆင့်ဆင့်နှင့် မည်ကဲ့သို့ ရေးသားပြုစုရမည်တို့ကို အသေးစိတ် သင်ကြား ပို့ချပေးခဲ့ပါသည်။

၂၀။ International Business Negotiation ဘာသာရပ်တွင် နိုင်ငံတကာ စီးပွားရေးညှိနှိုင်းမှု နှင့်သက်ဆိုင်သောအဓိကသဘောတရားများ၊ နိုင်ငံတကာနှင့် ပြည်တွင်းစီးပွားရေးအကြားခြားနား ချက်များအား သိရှိစေရန်၊ လက်ရှိဖြစ်ရပ်များမှတဆင့် နိုင်ငံတကာ စီးပွားရေးညှိနှိုင်းမှု အလေ့ အကျင့်များကို အထူးဂရုစိုက် နားလည်စေရန်၊ ယဉ်ကျေးမှုပေါင်းစုံညှိနှိုင်းမှုတွင် နိုင်ငံတကာ မန်နေဂျာ၏ အရေးပါမှုကို နားလည် သဘောပေါက်ရန်၊ စေ့စပ်ညှိနှိုင်းခြင်းလုပ်ငန်းစဉ်၏ ဒိုင်းနမစ် နှင့်ယဉ်ကျေးမှု၏ သြဇာလွှမ်းမိုးမှုကို နားလည်ခြင်းအားဖြင့် စေ့စပ်ညှိနှိုင်းမှုရလဒ်များကို တိုးတက် လာစေရန် သင်ကြားပို့ချပေးခဲ့ပါသည်။

၂၁။ International Marketing ဘာသာရပ်တွင် စျေးကွက် ရှာဖွေရေးသဘောတရား လုပ်ငန်း စဉ်များနှင့်ဆုံးဖြတ်ချက်ချမှုများကိုခြုံငုံသုံးသပ်ခြင်း၊ လူမှုရေး၊ ယဉ်ကျေးမှု၊ ယှဉ်ပြိုင်မှု၊ နည်းပညာ၊ ဥပဒေရေးရာနှင့် ကျင့်၀တ်ဆိုင်ရာအချက်များအပါအ၀င် စျေးကွက်ဆိုင်ရာ ဆုံးဖြတ်ချက်များအပေါ် အကျိုးသက်ရောက်နိုင်သော ပတ်၀န်းကျင်ဆိုင်ရာ ပြောင်းလဲမှုများ၊ ဆုံးဖြတ်ချက်ချရာတွင် သတင်း အချက်အလက်လိုအပ်ချက်နှင့် စျေးကွက်သုတေသန၏ လုပ်ငန်စဉ်များ စျေးကွက်ရှာဖွေရေး ဖြစ်စဉ်များ၊ ပစ်မှတ်ထားသော စျေးကွက်ရွေးချယ်ခြင်းနှင့် သင့်လျော်သော စျေးကွက်ရှာဖွေရေး နည်းဗျူဟာများနှင့် နည်းဗျူဟာများဖွံ့ဖြိုးတိုးတက်မှုကို ခွဲခြမ်းစိတ်ဖြာခြင်းတို့ကို သင်ကြားပို့ချ ပေးခဲ့ပါသည်။

၂၂။ Global Brand Strategy ဘာသာရပ်တွင် သင်ကြားပို့ချပေးခဲ့ပါသည်။

၂၃။ Global Strategic Management ဘာသာရပ်တွင် သင်ကြားပို့ချပေးခဲ့ပါသည်။

၂၄။ e-Commerce ဘာသာရပ်တွင် သင်ကြားပို့ချပေးခဲ့ပါသည်။

# **သင်တန်းကာလအတွင်း လေ့လာရေးနှင့် အလည်အပတ်ခရီးစဉ်များ လိုက်လံပို့ဆောင် ပေးခြင်း**

၂၅။ တရုတ်ပြည်သူ့သမ္မတနိုင်ငံတွင် COVID – 19 ရောဂါပြန့်ပွားမှုကြောင့် မြန်မာနိုင်ငံသို့ ၂၀၂၀ ပြည့်နှစ်၊ ဖေဖော်ဝါရီလ ကျောင်းပိတ်ချိန်တွင် ပြန်လာခဲ့ပြီး၊ သင်တန်းများအား အွန်လိုင်းမှ သင်ယူခဲ့ရပါသည်။ သို့ပါ၍ ကျောင်းမှ စီစဉ်ပေးသော လေ့လာရေးနှင့် အလည်အပတ်ခရီးစဉ်များတွင် မိမိအနေဖြင့် ပါဝင် သွားရောက်နိုင်ခဲ့ခြင်းမရှိပါ။

# **သင်တန်းဆင်းပွဲ အခမ်းအနား**

၂၆။ သင်တန်းဆင်းပွဲအခမ်းအနားကို ၂၀၂၁ ခုနှစ်၊ ဇွန်လ ၂၃ ရက်၊ ဒေသစံတော်ချိန် ၀၈၃၀ နာရီမှ ၀၉၃၀ နာရီ အထိ Jiangxi ပြည်နယ်၊ Nanchang မြို့၊ Jiangxi University of Finance and Economics(JUFE)တက္ကသိုလ်ရှိ ဘွဲ့နင်းသဘင်ခန်းမတွင် ကျင်းပခဲ့ပါသည်။ သင်တန်းဆင်းပွဲ အခမ်းအနားသို့ JUFE မှ ဥက္ကဋ္ဌ ဦးဆောင်၍ ဒုတိယဥက္ကဋ္ဌများ၊ ကျောင်းအသီးသီးမှ ကျောင်းအုပ်များ၊ တာဝန်ရှိသူများနှင့် ဘာသာရပ်ဆိုင်ရာ ပါမောက္ခများ တက်ရောက်ခဲ့ကြပြီး ဥက္ကဋ္ဌ မှ အဖွင့် အမှာစကားပြောကြားကာ သင်တန်းသားတစ်ဦးမှ ကျေးဇူးတင်စကားပြောကြားပြီး သင်တန်း ဆင်းပွဲ အခမ်းအနားကို အောင်မြင်စွာ ကျင်းပခဲ့ပါသည်။ သင်တန်းဆင်းအောင်လက်မှတ်နှင့် အမှတ်စာရင်း တို့အား နောက်ဆက်တွဲဖြင့် တင်ပြအပ်ပါသည်။  **နောက်ဆက်တွဲ(က)**

**စာတမ်းပြုစုရေးသားခြင်း**

၂၇။ ဘွဲ့ယူ စာတမ်းအတွက်ကျောင်းမှ ကျောင်းသားများအား ကြီးကြပ်သူ ပါမောက္ခများဖြင့် တစ်ဦးချင်းစီ စာတမ်းပြုစုရေးသားစေခဲ့ပါသည်။ မိမိ အနေဖြင့် Study on the Myanmar’s Potential Export Products to China ခေါင်းစဉ်ဖြင့် စာတမ်းအား အောင်မြင်စွာ ပြုစု ရေးသား နိုင်ခဲ့ပါသည်။

# **သုံးသပ်တင်ပြချက်**

၂၈။ သင်တန်းနှင့်ပတ်သက်၍ အောက်ပါအကျိုးကျေးဇူးများ ရရှိခဲ့ပါသည်-

(က) နိုင်ငံတကာ စီးပွားရေးနှင့်ပတ်သက်သော အတွေ့အကြုံများနှင့် သင်ခန်းစာများကို အဓိကထား လေ့လာခွင့်ရရှိခဲ့သဖြင့် တန်ဖိုးရှိသော အတွေ့အကြုံ ကောင်းများ ရရှိခဲ့ပါသည်။

( ခ ) နိုင်ငံတကာကုန်သွယ်ရေးနှင့် သက်ဆိုင်သော ဘာသာရပ်များကို အသေးစိတ် သင်ကြားခွင့်ရသဖြင့် လက်တွေ့လုပ်ငန်းခွင်နယ်ပယ်တွင် လိုအပ်သည့် အချိန် များ၌ အသုံးချနိုင်သည့် အခွင့်အရေးကို ရရှိပါသည်။

( ဂ ) ဒေသတွင်းနှင့် အပြည်ပြည်ဆိုင်ရာ ကုန်သွယ်ရေးမူဝါဒများ၊ လုပ်ထုံး လုပ်နည်း များနှင့် လုပ်ငန်းစဉ်များကို လေ့လာခွင့်ရရှိခဲ့ပါသည်။

(ဃ) အထူးသဖြင့် တရုတ်ပြည်သူ့သမ္မတနိုင်ငံ၏ ကုန်သွယ်ရေးမူဝါဒများ၊ လုပ်ထုံး လုပ်နည်းများ၊ လုပ်ငန်းစဉ်များနှင့် ယဉ်ကျေးမှုများကို လေ့လာခွင့်ရရှိခဲ့ပါသည်။

( င ) သင်ကြားလေ့လာခဲ့ရသော ဘာသာရပ်များမှာ မိမိတို့ နိုင်ငံ၊ မိမိတို့ ဝန်ကြီးဌာန အတွက် အလွန်အကျိုးရှိပြီး သင်ကြားမှုစနစ်မှာ လွန်စွာ ကောင်းမွန်ပါသည်။

(မျိုးဟိန်း)

ဦးစီးအရာရှိ

စားသုံးသူရေးရာဦးစီးဌာန